Բայց նաեւ որոշ հատվածներում քաղաքն անկասկած գեղեցկանում է։ Որոշ հատվածներ կան, որոնք ժառանգել ենք նախկինից եւ, ցավոք, կառուցապատման այդ խտությունը գալիս է խորհրդային ժամանակներից։ Ակնհայտ է, օրինակ, որ բակը պետք է բաց լինի։ Բայց հենց բակի կենտրոնում շենք է կառուցված։ Կառուցված է վաղուց։ Անշուք վիճակում է եւ ամբողջ այդ տարածքը ոչ շնչում է, ոչ խաղահրապարակների կառուցման հնարավորություն կա։ Այս վիճակը ժառանգել ենք։ Ուղղակի պետք է քայլ առ քայլ այդ պրոբլեմները շտկելով, քաղաքապետարանն առաջ շարժվի",- ասաց երկրի ղեկավարը։